Drone ikuskizun

alt=Donostian droneak.|thumb|Droneak gabonetako ikuskizuna egiten Donostian, 2024ko azaroan|307x307px
**Drone ikuskizuna** gauez 21. mendeko 2. hamarkadatik aurrera antolatzen hasi diren ikuskizun mota da, aireko droneak erabiltzen dituena. Droneek, LED lanpara elektroluminiszentez hornituta, modu koordinatuan egiten dute hegan grafiko abstraktuak edo figuratiboak sortzeko, mugituz eta eraldatuz airean.

Lehen drone-ikuskizunak 2010ko hamarkadan agertu ziren; eta urte gutxiren buruan oso ezagunak bilakatu dira Asiako ekialdean. Su artifizial tradizionalen ordezko aukera gisa ari dira garatzen.

## Historia 
Droneen ikuskizun batek koreografia bat egiten duten aireko droneak jartzen ditu eszenan. Gehienetan, gauez egiten da koreografia hori, eta droneek gailu argitsuak izan ohi dituzte . Hala ere, ikuskizuna egunez ere izan daiteke, beste edozein gai pirotekniko edo argitsuz hornitutako droneekin.

Drone argiztatu koreografiatuen lehen entsegua 2012ko irailean egin zuten, Linzen (Austria): 49 drone zabaltzen ditu Ars Electronicak enpresak begi baten forma osatzeko. Hiru urte geroago, konpainia berak, Intel fundatzailearekin batera, ehun droneko hegaldi bat egin zuen  (de) aerodromoan enpresa estatubatuarraren logotipoa osatuz.

2016ko azaroan, Intelek bostehun drone hegan jarri  zituen aldi berean Kraillingen (Bavaria), eta Alemanian filial bat sortu zuen, Ascending Technologies. Aldi berean, konpainiak ikuskizun hauek entretenimenduaren merkatu estatubatuarrean garatzeko bidea egin du,  publizitatearen merkatuan eta baita politikaren komunikazioan ere.

2020ko hamarkadaren hasieran, Asia ekialdean, eta bereziki Txinan, egitem dira droneen ikuskizunen lehiaketa handienak. Sustatzaile eta enpresak saiatzen dira ahalik eta hegazkin gehien aldi berean hedatzen. 2020ko irailean, 3.051 drone jarri zituzten aurean; 2021eko martxoaren 29an, 3.281 dronek parte hartu zuten Shanghain, Genesis Motors automobil-marka korearrak sustaturiko publizitate-kanpaina batean. 2022an, Shenzhenen HighGreat Innovation Technology Development enpresa txinatarrak 5.164 argi-drone hegaldatu zituen.

Euskal Herrian, ikustaldi antolatu gisa, jaialdi bat egin zen Donostian 2024ko azaroan, 300 drone baino gehiago erabili zirenak zenbait ikuskizunetan, Espainia, Italia eta Hungariako enpresek eginak. Gabonetako irudiak marraztu zituzten droneak Donostiako estreinako ekitaldi horretan (Olentzero ere bai), eta baita hiriari buruzko irudiak, hala nola Haizearen Orrazia, Kontxako baranda, Realaren armarria, danbor bat eta hiriko bandera.

## Pirotekniarekin harremana 
Arte diziplina gisa, arte digitalen parte dira drone ikuskizunak, software eta telekomunikazio konplexuen bidez antolatzen batiria argiztapen eta koreografiak.

2020tik aurrera, droneen ikuskizunek su artifizialak ordezkatu dituzte toki batzuetan. Sorkuntza grafikorako aukera su artifizialetakoa baino askoz ere anitzagoa da. Droneak merkeagoak dira, berrerabilgarriak direlako eta ingurumena gehiago errespetatzen dutelako. Droneak dituzten litio ioizko baterien ekoizpena kutsagarria den arren, droneen ikuskizunak kudeatzen dituzten enpresek uste dute “ingurumen inpaktua neurrizkoa" dela su artifizialekin alderatuz gero. Gainera, artifizio-suak atxikimendu handia du bere alderdi emozional eta sentsorialagatik.

Merkatuko zenbait aktore drone ta su artifizialen bi teknologiak nahasteko lanetan ari dira halaber.

## Iruditegia 

Fitxategi:500_drones_launch_to_celebrate_the_60th_anniversary_of_the_1st_man’s_flight_to_space._The_Show_was_performed_by_Geoscan_Drone_Show.jpg|alt=Drone errusiarrak Sputnik marrazten.|Droneak Errusian Novgorod hirian Vostok 1 espaziontziaren jaurtiketaren urteurrenean.
Fitxategi:Riyadh_Seasons_2021_Drone_Show_performed_by_Geoscan_Group.jpg|Saudi Arabian, MBS agintariaren aurpegia 2021ean.
Fitxategi:01.01.2023_-_Solenidade_de_Posse_Presidencial_39º_presidente_do_Brasil_(52621117577).jpg|alt=Droneetan irakurgai, Brasil do futuro.|2023, Lulak agintea hartu zueneko ikuskizuna.
Fitxategi:Funchal, New Year's Eve (drone show) 4.jpg|Dronen-ikuskizuna 2025eko urte berriko gauan
Funchaleko portuan (Madeira).
Fitxategi:Drone_show_on_2022_Taiwan_Lantern_Festival_07.jpg|alt=Taiwanen droneak.|Drone-multzoa Taiwanen, 2022an.

## Erreferentziak 
## Kanpo estekak